Diari Oficial de la Generalitat Valenciana


Sumari del DOGV 700, del 11-11-1987 (1987/809944)

RESOLUCIÓ de 27 d'octubre de 1987, del Conseller d'Agricultura i Pesca, per la qual s'anuncia la convocatòria de set beques que es desplegaran a l'Institut Valencià d'Investigacions Agràries.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   700

Data del DOGV
:   11-11-1987

Secció del DOGV
:   ALTRES DISPOSICIONS

Número del document
:   1987/809944


Data del document
:   27-10-1987

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 27 d'octubre de 1987, del Conseller d'Agricultura i Pesca, per la qual s'anuncia la convocatòria de set beques que es desplegaran a l'Institut Valencià d'Investigacions Agràries.  
Aquesta Conselleria d'agricultura i Pesca, en virtut de les atribucions que té conferides per l'Ordenament Jurídic vigent, vista la normativa sobre beques per a l'Institut Valencià d'Investigacions Agràries establerta per Ordre de 22 de març de 1985 (DOGV 29 d'abril) i d'acord amb les necessitats d'aquest Institut, ha resolt de fer pública aquesta convocatòria per cobrir dues beques de doctorat i cinc beques d?especialització per a titulats de grau mitjà en les matèries que s'indiquen en l'Annex 1 d'aquesta Resolució.  
Les beques es regiran per les bases que s'inclouen en l'Annex 2 d'aquesta Resolució.  
Les beques seran sufragades amb càrrec al Capítol VII dels Pressuposts de l'IVIA, programa 542.3, pressupost de 1987.  
Valencia, 27 d'octubre de 1987. - El Conseller d'Agricultura i Pesca: Luis Font de Mora Montesinos.  
ANNEX 1  
 Nombre  
Tipus de beca de beques Temes  
Doctorat 1 Models de distribució de fruits cítrics als arbres i sistemes   
 de detecció per a una recol·lecció robotitzada  
Doctorat 1 Tècniques serològiques de detecció d'Erwínies i les   
 aplicacions d'aquestes en el control de podridures de creïlla.  
Especialització 1 Fertilització de cultius hortícoles amb adobs orgànics   
 obtinguts de llots de depuradores.  
Especialització 1 Maneig de reg localitzat en cítrics.  
Especialització 1 Cultius hortícoles protegits.  
Especialització 1 Eficiència de les aplicacions mecàniques de tractaments   
 fitosanitaris.  
Especialització 1 Avaluació del comportament de varietats de maduixot.  
ANNEX 2  
Bases de la Convocatòria per cobrir beques a l'Institut Valencià d'Investigacions Agràries.  
1. Beneficiaris.  
Per optar a aquestes beques caldrà:  
- Ser espanyol.  
- Posseir el Títol de Llicenciat o el Títol d'Enginyer Superior per a les beques de doctorat.  
- Posseir el Títol d'Enginyer Tècnic per a les beques d'especialització.  
2. Sol·licituds i documentació.  
Les sol·licituds, dirigides al Director General d'Innovació i Tecnologia Agràries de la Conselleria d'agricultura i Pesca de la Generalitat Valenciana, podran ser presentades en el Registre General de l'esmentada Conselleria, situat al carrer Amadeu de Savoia núm. 2 de València, en l'Institut Valencià d'Investigacions Agràries, situat al Km 4,5 de la Carretera de Moncada a Náquera, o per qualsevol dels mitjans establerts en l'article 66 de la Llei de Procediment Administratiu.  
Les sol·licituds, original i dues còpies, duran adjunta la documentació següent:  
2.1. Beca a la qual es concorre.  
2.2. Certificació acadèmica completa dels estudis cursats, en la qual figuraran les qualificacions obtingudes i les dates corresponents.  
2.3. Currículum vitae en el qual s'aportaran documentalment altres mèrits i en particular les dades d'especialització relacionades amb el tema de la beca.  
Les sol·licituds han de presentar-se en el termini improrrogable de 15 dies hàbils a partir de l?endemà de la publicació en el Diari Oficial de la Generalitat Valenciana.  
3. Resolució.  
3.1. Les Comissions que han de jutjar els mèrits dels aspirants i que elevaran les corresponents propostes a l'Il·lm. Sr. Director General d'Innovació i Tecnologia Agràries, estaran formades pels membres següents:  
President: El Director de l'Institut Valencià d'Investigacions Agràries.  
Vocals: Dos investigadors de l'Institut Valencià d'Investigacions Agràries, especialistes en la mataria objecte de la beca.  
Secretari: Un funcionari del Grup A de la Conselleria d'Agricultura i Pesca amb veu però sense vot.  
3.2. Les beques seran adjudicades per Resolució de l'Hble. Conseller d'Agricultura i Pesca, a proposta de l'Il·lm. Sr. Director d'Innovació i Tecnologia Agràries.  
La Direcció General d'Innovació i Tecnologia Agrària tindrà facultats per interpretar els dubtes que sorgesquen de l'aplicació d'aquestes bases, així com la facultat d'entrevistar els candidats quan ho estimarà oportú.  
4. Dotació.  
Les beques doctorals comprenen una dotació mensual de 70.000 pessetes i les beques d'especialització una dotació de 65.000 pessetes. Ambdós tipus de beques inclouran una assegurança combinada d'accidents individuals, intervenció quirúrgica i hospitalització.  
5. Període de possessió.  
El període de possessió comprèn de l'1 al 31 de desembre de 1987.  
Aquest període serà ampliable fins a un màxim de tres anys per a les beques doctorals i a un màxim d'un any per a les beques d'especialització, d'acord amb l'Ordre de 22 de març de 1985, de la Conselleria d'Agricultura i Pesca (DOGV núm. 247, de 29 d'abril de 1985), en el cas que els projectes d'investigació i els conceptes pressupostaris als quals van adscrites tinguen dotació per a aquest concepte, i se n?acreditarà l'aprofitament.  
6. Caràcter de les beques.  
6.1 Aquestes beques no estableixen cap relació laboral entre el beneficiari i la Conselleria d'Agricultura i Pesca, ni impliquen per part d'aquesta Institució cap compromís pel que fa a la posterior incorporació dels beneficiaris a la seua plantilla.  
6.2. Atès que l'objectiu de les beques és facilitar la formació inicial del personal investigador, no podran ser beneficiaris d'aquest tipus de beques aquelles persones que s'hagen beneficiat prèviament d'una beca de característiques anàlogues.  
6.3. Les renúncies de les beques s'hauran de sol·licitar a la Direcció General d'Innovació i Tecnologia Agràries de la Conselleria d'Agricultura i Pesca.  
No s'admetran interrupcions temporals de les beques, excepte en casos excepcionals.  
7. Condicions de la possessió.  
7.1. La possessió d'una beca a l'empara d'aquesta convocatòria és incompatible amb qualsevol altra distribució o ajuda.  
7.2. La Direcció General d'Innovació i Tecnologia Agrària podrá autoritzar els becaris, després de l'informe favorable del Director del projecte d'investigació i del Director de l'Institut Valencià d'Investigacions Agràries, per desplaçar-se a centres d'investigació estrangers, per tal de completar la seua formació investigadora, per un període màxim de sis mesos.  
8. Obligacions dels becaris.  
8.1. Ajustar-se a les normes de funcionament de l'Institut Valencià d'Investigacions Agràries on realitzaran els seus treballs.  
8.2. Remetre anualment un informe (4 a 10 folis) de la tasca realitzada, amb el vist-i-plau del Director del projecte, al Director de l'Institut Valencià d'Investigacions Agràries. Aquest informe serà imprescindible per a la renovació de la beca.